钦定古今图书集成/明伦汇编/宫闱典/第097卷 > 《驸马都尉张敦礼节度观察留后制》
## 钦定古今图书集成/明伦汇编/宫闱典/第097卷 > 《驸马都尉张敦礼节度观察留后制》

苏轼

敕：轩冕之来，德量为称。外无《克诎》之容，可以观德；内
若固有之安，可以言量。具官张敦礼，少以经术，秀于
士林。虽缘姻戚之选，不失儒素之行。日奉朝请，既抱
才而未试；坐阅岁月，亦久次而当迁。进居两使之间，
增重诸倩之遇。益励士节，以为国华。